48. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 4 της 8/21 Ιαν. 1987 (ΦΕΚ Α΄ 3) Καθορισμός κατευθύνσεων του ενιαίου πτυχίου που χορηγεί το Τμήμα Γεωπονίας της Σχολής Γεωτεχνικών Επιστημών του Πανεπιστημίου Θεσσαλονίκης. Άρθρο μόνον.-Καθορίζονται οι ακόλουθες κατευθύνσεις του ενιαίου πτυχίου, που χορηγεί το Τμήμα Γεωπονίας της Σχολής Γεωτεχνικών Επιστημών του Πανεπιστημίου Θεσσαλονίκης: α)Φυτικής Παραγωγής β)Ζωϊκής Παραγωγής γ)Αγροτικής Οικονομίας δ)Εγγείων Βελτιώσεων, Εδαφολογίας και Γεωργικής Μηχανικής και ε)Γεωργικών Βιομηχανιών και Τεχνολογίας Τροφίμων. Η άνω κατεύθυνση της Φυσικής Παραγωγής αντικαταστάθηκε από το Π.Δ. 108/13-31 Μαρτ. 1992 (ΦΕΚ Α΄ 48) με τις εξής νέες κατευθύνσεις: «-Φυτών Μεγάλης Καλλιέργειας -Οπωροκηπευτικών και -Φυτοπροστασίας» Με το Π.Δ.281/1-10 Νοεμ.1999 (ΦΕΚ Α΄242) , ο τίτλος της άνω Κατεύθυνσης Γεωργικών Βιομηχανιών και Τεχνολογίας Τροφίμων του ενιαίου πτυχίου του Τμήματος Γεωπονίας της Σχολής Γεωτεχνικών Επιστημών, ορίστηκε ως «Κατεύθυνση Επιστήμης και Τεχνολογίας Τροφίμων». 